Germaniyaning Gannover shahri atrofida va Langenxagen shahri yaqinida Ikkinchi jahon urushi paytidagi snaryadlar topildi. Snaryadlar portlashi xavfi tufayli 19 iyul kuni mahalliy vaqt bilan soat 9:00 da 16 minglik mahalliy aholi evakuatsiya qilinishi boshlandi. Berlin va Dortmundni bog‘lovchi yaqin atrofdagi avtoban orqali harakatlanish yopib qo‘yildi. Bombalar bir necha kun avval burg‘ilash paytida topilgan. Hozir sapyorlar snaryadlar portlagan-portlamaganini aniqlashmoqda. Operatsiya risoladagidek o‘tadigan bo‘lsa, aholi kechga yaqin o‘z uylariga qaytishi mumkin bo‘ladi. “Sarosima kuzatilmayapti, barchasi reja asosida ketyapti”, deb ma’lum qilmoqda Langexagen shahri ma’muriyati vakillari.